
ROMÂNIA

JUDEȚUL TIMIȘ

ORAȘUL DETA

PRIMAR

Nr. 11.799/14.11.2024
R E F E R A T  D E  A P R O B A R E

a proiectului de hotărâre privind participarea la Programul privind creșterea eficienței energetice a infrastructurii de iluminat public pentru proiectul „Eficientizarea sistemului de iluminat public în Orașul Deta, județul Timiș”.
Având în vedere Programul privind creșterea eficienței energetice a infrastructurii de iluminat public, prin care se finanțează lucrări de modernizare și extindere a sistemelor de iluminat care să conducă la reducerea consumului anual de energie primară și scăderea anuală a gazelor cu efect de seră.
Acest proiect vizează creșterea eficienței energetice a sistemului de iluminat public din orașul nostru prin înlocuirea corpurilor de iluminat având un consum ridicat de energie electrică cu corpuri de iluminat cu LED.
În conformitate cu prevederile art. 129 alin. (2) lit. b) și lit. c), alin. (4) lit. d), alin. (6), lit. c) din Ordonanța de Urgență a Guvernului nr. 57/2019 privind Codul Administrativ, cu modificările şi completările ulterioare, am inițiat și supun analizei și aprobării Consiliului Local proiectul de hotărâre privind participarea la Programul privind creșterea eficienței energetice a infrastructurii de iluminat public pentru proiectul „Eficientizarea sistemului de iluminat public în Orașul Deta, județul Timiș”.

